CELEX: 62018TN0247
Language: mt
Date: 2018-04-16 00:00:00
Title: Kawża T-247/18: Rikors ippreżentat fis-16 ta’ April 2018 – Lucena Ramírez vs Il-Kunsill

201805250611897332018/C 200/622472018TC20020180611MT01MTINFO_JUDICIAL20180416484922Kawża T-247/18: Rikors ippreżentat fis-16 ta’ April 2018 – Lucena Ramírez vs Il-Kunsill
 ---documentbreak--- C2002018MT4820120180416MT0062482492Rikors ippreżentat fis-16 ta’ April 2018 – Lucena Ramírez vs Il-Kunsill
   (Kawża T-247/18)2018/C 200/62Lingwa tal-kawża: l-Ingliż
      Partijiet
   
   
      Rikorrent: Tibisay Lucena Ramírez (il-Venezwela) (rappreżentanti: L. Giuliano u F. Di Gianni, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/90 tat-22 ta’ Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament ta’ Implimentazzjoni tal-Kunsill (UE) 2018/88 tat-22 ta’ Jannar 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jirrigwardaw lir-rikorrent; u
         
      
            —
         
         
            tikkundanna lill-Kunsill għall-ispejjeż tal-proċedura.
         
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
            1.
         
         
            L-ewwel motiv ibbażat fuq il-fatt li l-Kunsill kiser il-prinċipju ta’ amministrazzjoni tajba u d-drittijiet tiegħu ta’ difiża u għal protezzjoni ġudizzjarja effettiva billi ma tahx aċċess għall-provi li allegatament isostnu l-inklużjoni tiegħu fil-lista fi żmien raġonevoli.
         
      
            2.
         
         
            It-tieni motiv ibbażat fuq il-fatt li l-Kunsill wettaq żball ta’ evalwazzjoni sa fejn ma weriex li l-azzjonijiet u l-linji ta’ politika tar-rikorrent ippreġudikaw id-demokrazija u l-istat tad-dritt fil-Venezwela.